Mungiki

Mungiki er en religiøs gruppe i Kenya. Navnet betyr «Et forent folk» på kikuyu. Religionen, som stammer fra sent på 1980-tallet, er hemmelig og bærer visse likhetstrekk til mysterie-religionene. Detaljer om opprinnelig og doktriner er uklare. Det som er klart, er at organisasjonen arbeider for en retur til innfødte afrikanske tradisjoner og forkaster alle vestlig påvirkning og alt som stammer fra kolonitiden. Dette inkluderer kristendom, og praktisering av tvunget omskjæring av kvinner i organisasjonen. Gruppens ideologi er karakterisert av revolusjonær retorikk, og kikuyu-tradisjoner med skeptisk og avvisning av det moderne Kenya, som moralsk korrupsjon.

Historie

Ifølge en av Mungikis grunnleggere, begynte gruppen sent på 1980-tallet, som en lokal milits i høylandet, for å beskytte kikuyu-bønder i krangler med Masai-folket og styrker lojale til regjeringen, som ble dominert av kalenjin-stammen på den tiden. Grunnleggerne modellerte gruppen etter Mau Mau-soldatene som sloss mot det britiske kolonistyret. På 1990-tallet, migrerte gruppen inn til Nairobi Med aksept fra regjeringen under Daniel arap Moi og begynte å dominere matatu (private minibuss-taxier) industrien. Med flyttingen til hovedstaden, kom utviklingen av en celle-struktur i organisasjonen. Hver celle bestod av ca. 50 medlemmer, og hver celle er delt inn i 5 lag. Ved å bruke matatu-industrien som et springbrett, bevegde gruppen seg inn i andre kommersielle områder, som søppelinnsamling, byggevirksomhet og tilogmed «beskyttelse». Tilslutt førte gruppens handlinger den til involvering med politikere som var ivrige etter å samle seg støtte. I 2002 støttet Mungiki tapende kandidater ved valget, og fikk føle vreden til regjeringen. Gruppens aktiviteter ble mindre synlig, selv om de fremdeles fikk inntekter fra beskyttelse, «skatt» på strøm og vann. Gruppen har også gjort seg bemerket for etnisk vold og motstand mot den kenyanske regjeringen.

Utpressing og etnisk vold

Mungiki opererer mest i Mathare, en av de største slummene i Nairobi, der fattigdom og kriminalitet er utbredt. En nylig artikkel i Inter Press Service beskrev operasjonene til Mungiki i slummen som essensielt en «gatebande» som bidrar til, eller lever av et miljø preget av en kontinuerlig sikkerhetskrise. Hver beboer i slummen må betale en varierende sum penger til organisasjonen, i bytte for beskyttelse mot tyveri og skade på eiendom. I tillegg bemanner gjengen offentlige toaletter, og krever en avgift for bruk av slike fasiliteter. Slike hendelser, sammen med den generelle mangelen på lovmyndigheter, har opphisset beboere i Mathare.  
Panafrican News rapporterte 9. desember 2000 at Mungiki-medlemmer hadde brent ned 11 hus i slummen i Thika. I 2001 var de også involvert i en rekke blodige slag med politiet, samt gruppen var involvert i konflikter i Nairobi der minst 12 mennesker ble drept. Søndag 3.mars 2002 ble 20 mennesker drept og 31 mennesker hardt skadet da 2-300 Mungiki-medlemmer gikk til angrep i bydelen Kariobangi i Nairobi. Flere av de drepte ble halshugget. Senere på året, forteller East African Standard og The Nation, at minst 5 mennesker ble hakket til døde med macheter, også de angivelig av Mungiki-medlemmer.
Mer enn 50 mennesker døde i 2002 i sammenstøt mellom sekten og eierne av matatus bare i Nairobi. I 2002 ble sekten forbudt, og i februar 2003, kom organisasjonen igjen i media, etter to dager med sammenstøt med politi i Nairobi, der minst to politifolk ble drept,utryddet av myndighetene i slutten av april 2003. En påstand som både de og myndighetene senere trakk tilbake. The Nation rapporterte at i løpet av det første halvåret av 2004 ble 14 avhoppere fra sekten enten drept eller blitt kidnappet og var forsvunnet. Av predikanten Simon Ndbai Kamore fant man bare hodet.
I juni 2007 begynte Mungiki en morderisk kampanje der gruppen spredte frykt ved å kappe hodene av matatu-sjåfører, konduktører og avhoppere fra sekten, noe som resulterte i en væpnet aksjon fra kenyanske sikkerhetsstyrker, som stormet Mathare-området. Omtrent 100 mennesker døde i den operasjonen.
Mungiki har blitt koblet til mordet på en familie i USA der Mrs Jane Kurua, 47 og hennes to dødtre ble drept, saken er fremdeles under etterforsking av FBI. 12. juli 2007 rapporterte kenyanske myndigheter at Mungiki-gruppen hadde kappet hodet og andre kroppsdeler av en to år gammel gutt, angivelig som del av et rituale.
I november 2007, meldte en menneskerettighetsgruppe ved navn Oscar Foundation Free Legal Aid Clinic-Kenya at i fem år før august 2007, hadde kenyanske politi drept mere enn 8000 mennesker i sammenstøt og jakt på Mungiki-sekten, med en 4000 mennesker også meldt savnet. Disse påstandene ble basert på intervjuer, obduksjoner og politi-rapporter. I mellomtiden, koblet Kenya National Commission on Human Rights politiet i landet til henrettelsen av 500 Mungiki-medlemmer de siste fem månedene, en påstand politiet beskriver som "påfunn".

Opptøyene i Kenya

Etter at opptøyene i Kenya tok til, mente flere at Mungiki var involvert i mye av voldshandlingene som foregikk. Det ble hevdet at Mungiki vervet folk, slik at disse kunne beskyttelse mot vold. Organisasjonen ble også beskyldt for å ta betaling fra rikfolk, for beskyttelse av eiendommene deres.10. april 2008 ble konen til lederen av gruppen funnet halshogd, noe som utløste flere voldelige opptøyer fra Mungiki-grupper. Trafikken i byen Naivasha og hovedstaden Nairobi ble blokkert, og så mange som syv mennesker skal ha blitt drept i ulike sammenstøt. 28. april ble det kjent at lederen for gruppen, Charles Ndungu, ble skutt og drept i bilen sin, mens han var på vei til byen Naivasha.